EkBass/fiwiki-20250220-pages-articles huggingface dataset:
Berendsen

Berendsen, koko nimeltään Berendsen Textile Service on Suomessa toimiva tanskalaislähtöinen yritys (Sophus Berendsen A/S), jonka toimiala on vaihtomatto- ja vuokratyövaatepalvelu. Berendsen on osa Lontoon pörssissä noteerattua Davis Service Group nimistä konsernia. Berendsenin asiakkaita ovat yritykset, asunto-osakeyhtiöt ja julkinen sektori. Berendsen on toiminut Suomessa vuodesta 2006 alkaen. Alun perin se on perustettu Tanskassa vuonna 1854. Yritys toimii 12 maassa ja sen palveluksessa on lähes 7000 työntekijää. == Vaihtomattopalvelu == Berendsenin tarjoamaan palvelukokonaisuuteen kuuluu käytettävien vaihtomattojen hankinta, huolto, vaihto ja loppuhävitys. Eroavaisuudet muihin vaihtomattopalveluita tarjoaviin yrityksiin syntyvät siitä tavasta, kuinka erilaisia vaihtomattolaatuja suositellaan yhdisteltäviksi. Idean voi kiteyttää siten, että erilainen lika vaatii erilaisen maton. Berendsen tarjoaa palvelussaan monia erilaisia vaihtomattotyyppejä, joista yritys korostaa eniten ns. supermattoa ja mikropuuvillamattoa. Supermatto on tarkoitettu pysäyttämään karkean lian, kuten hiekan ja suolan siirtyminen ulkoa sisätiloihin. Maton toiminta perustuun sen karkeaan kuituun. Mikropuuvillamaton tarkoitus on pysäyttää kostea ja pölymäinen lika. ==Lähteet== Luokka:Tanskalaiset yritykset
Ebba Munck

Ebba Henrietta Bernadotte (os. Munck af Fulkila); (24. lokakuuta 1858 Jönköping, Ruotsi – 16. lokakuuta 1946 Grödinge, Ruotsi) oli Ruotsin prinssi Oscar Bernadotten (1859–1953) puoliso ja kreivi Folke Bernadotten (1895–1948) äiti. Hänen isänsä oli suomalaiseen Munck af Fulkila -aatelissukuun kuulunut, Suomessa syntynyt eversti Carl Jacob Munck af Fulkila (1808–1882). Ebba Munck oli silloisen kruununprinsessa Victorian, myöhemmän kuningas Kustaa V:n puoliso kuningatar Viktorian hovineitinä tavatessaan prinssi Oscarin, joka oli kuninkaan nuorempi veli. He avioituivat 15. maaliskuuta 1888 Bournemouthissa Englannissa. Ebba sai tällöin virallisen arvonimen "prinsessa Bernadotte". ==Lähteet== Luokka:Ruotsin prinsessat Luokka:Vuonna 1858 syntyneet Luokka:Vuonna 1946 kuolleet
Shidōin

Shidōin on japanilainen arvonimi, jota käytetään erityisesti japanilaisissa kamppailulajeissa. Kyseisen arvonimen myöntämisperusteet vaihtelevat eri kamppailulajeissa, mutta yleisen käytännön mukaisesti se vastaa 4. tai 5. danin vyöarvoa. Shidōin-arvonimi ei ole suoraan yhteydessä dan-arvoasteikkoon ja se on huomattavasti tarkemmin määritelty kuin yleinen sensei-arvonimi. Shidōinia korkeampi arvonimi kamppailulajeissa on shihan. Luokka:Japanilaiset budōkäsitteet
CITRIS

Center for Information Technology Research in the Interest of Society eli CITRIS on Kalifornian osavaltion vuonna 2001 perustama tutkimuskeskus, joka toimii Kalifornian yliopistossa (UCSC, UC Merced, UC Davis ja UC Berkeley). Tutkimusyhteistyössä on yli 300 tutkijaa 50 eri tiedekunnasta. CITRISin päätoimipaikka on Berkeleyn kampuksen Sutardja Dai Hall -rakennuksessa. Tutkimuskeskuksen tehtävä on lyhentää keksintöjen siirtymäaikaa perustutkimuksesta valmiiksi tuotteiksi, sekä edesauttaa uusien yritysten ja kokonaisten uusien toimialojen syntymistä. CITRISissa myös tutkitaan ja hyödynnetään tieto- ja viestintäteknologioita sosiaali-, ympäristö- ja terveysongelmiin ratkaisujen löytämiseksi. ==Lähteet== == Aiheesta muualla == *CITRIS **About CITRIS Luokka:Kalifornian yliopistot ja korkeakoulut Luokka:Yhdysvaltain tutkimuslaitokset
Dōshu

Dōshu on perinnöllinen japanilaisiin kamppailulajeihin liittyvä arvonimi. Dōshu voidaan kääntää tarkoittamaan suurmestaria tai tien vartijaa ja sitä käytetään lajin kansainvälisesti korkeimmasta opettajasta. Arvonimi on käytössä erityisesti aikidossa, jossa lajin dōshu johtaa koko organisaatiota ja sen päämajaa Aikikai Hombu Dojoa. Aikidossa arvonimi on ollut käytössä kolmella henkilöllä: * Morihei Ueshiba (-1969) * Kisshomaru Ueshiba (1969-1999) * Moriteru Ueshiba (1999-) Nykyisen dōshun Moriteru Ueshiban jälkeen uudeksi dōshuksi arvellaan nousevan hänen poikansa Mitsuteru Ueshiba. Dōshulla ei ole perinteisesti ollut dan-arvoa, vaan hänen on katsottu olevan arvoasteikon ulkopuolella. Luokka:Japanilaiset budōkäsitteet Luokka:Aikido en:Aikikai#Doshu
Brian McKeever

Brian McKeever (s. 18. kesäkuuta 1979 Calgary) on kanadalainen maasto- ja ampumahiihtäjä. Vuonna 1998 hänellä todettiin Stargardtin tauti, joka aiheuttaa sokeuden tai näkökyvyn rappeutumisen. McKeeverin näkökyky on alle kymmenesosa tavallisesta. Hän voitti talviparalympialaisissa 2002 maastohiihdossa kaksi kultamitalia ja yhden hopean. Torinon talviparalympialaisissa 2006 hän saavutti ampumahiihdossa pronssia 7,5 kilometrin matkalla sekä maastohiihdossa kaksi kultaa ja yhden hopeamitalin. Paralympialaisissa 2010 McKeeverin oppaana toimi hänen isoveljensä Robin. McKeever valittiin Kanadan hiihtojoukkueeseen Vancouverin talviolympialaisissa 2010. Näin hänestä oli tulossa ensimmäinen saman vuoden aikana sekä paralympialaisiin että talviolympialaisiin osallistuva henkilö. Lopulta hän ei kuitenkaan saanut kilpailla, koska hiihtojoukkueessa oli häntä parempia hiihtäjiä, joille haluttiin antaa mahdollisuus. Vuonna 2014 McKeever voitti kolme kultamitalia Sotšin talviparalympialaisissa. ==Lähteet== Luokka:Kanadalaiset maastohiihtäjät Luokka:Kanadalaiset ampumahiihtäjät Luokka:Vammaisurheilijat Luokka:Vuonna 1979 syntyneet Luokka:Elävät henkilöt
International Computer Science Institute

International Computer Science Intitute eli ICSI on 1988 perustettu yhdysvaltalainen, voittoa tavoittelematon ja itsenäinen, tietojenkäsittelytieteen tutkimuslaitos. Se sijaitsee Berkeleyssä, Kaliforniassa. Tutkimuskohteita ovat muun muassa internet-arkkitehtuuri, tietoturva, konenäkö, bioinformatiikka ja biologisten järjestelmien mallintaminen. Laitoksen johtajana toimii Nelson Morgan. ICSI ei kuulu Kalifornian yliopistoon, vaikka se sijaitseekin Berkeleyn kampuksella, jossa useilla sen tutkijoista on myös virka professorina. ==Tutkijoita== *Charles J. Fillmore *Richard Karp *Vern Paxson *Scott Shenker ==Lähteet== == Aiheesta muualla == *ICSI: International Computer Science Institute Luokka:Kalifornian yliopistot ja korkeakoulut Luokka:Yhdysvaltain tutkimuslaitokset
Ultrasone

Ultrasone AG on saksalainen kuulokevalmistaja. Sen tuotantolaitoksia sijaitsee Saksassa, Yhdysvalloissa, Itävallassa ja Taiwanissa. == Lähteet == == Aiheesta muualla == *Ultrasonen kotisivut Luokka:Saksalaiset elektroniikkayhtiöt Luokka:Viihde-elektroniikan tuotemerkit
Ack Värmeland, du sköna

Ack Värmeland, du sköna, tunnetaan myös nimillä Värmlandssången ja Värmlandsvisan, on kansansävelmään perustuva ruotsalainen laulu vuodelta 1822. Sanat siihen ovat kirjoittaneet Anders Fryxell ja Fredrik August Dahlgren. Se kirjoitettiin alun perin laulunäytelmään Wermlandsflickan (1822) mutta lainattiin sittemmin Dahlgrenin näytelmäkappaleeseen Värmlänningarna (1846). Suomenkieliset sanat nimellä ”Kaunis kotimaani” on tehnyt Johan Vikstedt.Äänitearkiston tietokanta Sen on levyttänyt mm. Mauno Kuusisto vuonna 1959. Sävelmällä on laulettu myös Zachris Topeliuksen kirjoittama ja Paavo Cajanderin suomentama ”Hankoniemen silmä”, jonka Tapio Rautavaara levytti samoin vuonna 1959.Tietokanta Fono.fi Laulu on Ruotsissa Värmlannin maakuntalaulu. == Lähteet == Luokka:Ruotsalaiset kansanlaulut Luokka:Ruotsin maakuntalaulut
Kouvolan keskuskirkko

Kouvolan keskuskirkko on kirkko Kouvolassa. Kirkon on suunnitellut arkkitehtuuritoimisto Jaakko ja Kaarina Laapotti, ja se valmistui 1977 ja vihittiin käyttöön 1978. Rakennus kuuluu Kouvolan seurakuntayhtymän Kouvolan seurakunnan tiloihin. Kouvolan keskuskirkko edustaa modernia konstruktiiviset rakennusosat näkyville jättävää arkkitehtuuria. Päärakenteen muodostavat teräsristikot. Julkisivun materiaaleina on käytetty alumiinia ja terästä. Ulkoasua on pidetty rumana ja kirkko on saanut lempinimiä kuten supermarket, teollisuushalli, rautakauppa ja kauppahalli. Kirkossa on erillinen myös teräsrakenteinen kellotorni. Kirkkosali on vapaasti kalustettava suorakaidesali. Sisätiloissa on käytetty valkoista tiiltä ja katossa teräsbetonielementtejä. Salissa on 800 istumapaikkaa. Alttarin taustaseinällä on alttaritauluna Jaakko Laapotin tekemä metallisommitelma, joka on sijoitettu seinän rakenneruudukkoon. Metallisommitelmassa on punaisia symboleja valkoisella pohjalla, ja se symboloi Jeesusta ja hänen apostolejaan. Kouvolan seurakunta luovutti keskuskirkon valmistumisen jälkeen entisen pääkirkkonsa Pyhän Ristin kirkon Haminan ortodoksisen seurakunnan käyttöön. Kouvolan seurakuntayhtymä suunnittelee kirkon purkamista osana laajempaa kiinteistöselvitystä, sillä rakennuksen kunto on heikko ja sen kunnostaminen vaatisi 3–4 miljoonan euron investoinnin. Kirkko on suljettu yleisöltä huonokuntoisen katon vuoksi. Purkaminen olisi ajankohtainen vuonna 2027, ellei seurakunta onnistu myymään muita kiinteistöjä. Museoviraston mukaan Kouvolan keskuskirkko on osa valtakunnallisesti merkittävää kulttuuriympäristöä. Tiedosto:Kouvola Central Church interior.jpg|Kouvolan keskuskirkon sisältä joulukuussa 1985 Tiedosto:Kouvola Central Church.jpg|Kouvolan keskuskirkko sisältä == Lähteet == * *Finnica Kymenlaakso – Kymenlaakson kirkot == Viitteet == == Aiheesta muualla == Luokka:Kouvolan kirkkorakennukset Luokka:Suomen kivikirkot
Kollaa kestää

Kollaa kestää on talvisodan Kollaan taisteluihin liittyvä sanonta, joka kuvaa suomalaisten tietynlaista periksiantamattomuutta ja yleensä niin sanottua talvisodan henkeä. Suomi hävisi talvisodan, mutta Kollaanjoen rintama Laatokan Karjalassa kesti sodan loppuun asti.Tuula Uusi-Hallila & Anne Helttunen: Sitaattien salat – Mitä jokaisen tulee tietää suomalaisesta kirjallisuudesta, s. 75–76. Suomalaisen Kirjallisuuden Seura, Helsinki 2016. Tarinan mukaan sanonta olisi saanut alkunsa kenraalimajuri Woldemar Hägglundin ja kapteeni Aarne Juutilaisen välisestä keskustelusta sodan alkuvaiheessa joulukuussa 1939. Etulinjassa tarkastusmatkalla ollut armeijakunnan komentaja Hägglund kysyi komppanianpäällikkö Juutilaiselta ”Kestääkö Kollaa?”, mihin Juutilainen vastasi ”Kyllä, herra kenraali. Kyllä kestää, ellei käsketä karkuun juoksemaan.” Sanonta levisi jo sodan aikana Kollaan rintamalla taistelleiden sotilaiden keskuudessa. Toisen tarinan mukaan sodan viimeisinä päivinä kaatunut luutnantti ja entinen olympiamitalisti Martti Uosikkinen olisi kuolettavasti haavoittuneena sanonut viimeisiksi sanoikseen ”Muistakaa, että Kollaa kestää…” Sanonnan teki laajemmin tunnetuksi Erkki Palolammen Kollaan taisteluista kertova romaani Kollaa kestää, joka ilmestyi vain muutaman kuukauden kuluttua talvisodan päättymisestä kesällä 1940 ja kohosi välittömästi myynti- ja arvostelumenestykseksi. Palolampi oli palvellut Kollaan rintamalla viestintäupseerina. ==Muuta== Kontiolahdella entisen Pohjois-Karjalan prikaatin varuskunta-alueen pääsisäänkäynnin edustalla on kuvanveistäjä Kalervo Kallion vuonna 1959 toteuttama, keihäänkärkeä kuvaava patsas, Kollaan vasama, jonka jalustassa lukee: ”Kollaa kesti”.Talvisota: Kollaan taistelut 4.12.1939 – 13.3.1940 Suomen sotamuistomerkit 1939–1945 -sivusto. Viitattu 17.12.2019. 1970-luvun lopulla toiminut tamperelainen punk- yhtye Kollaa kestää nimettiin sanonnan mukaan. Yhtye tunnetaan parhaiten rauhanlaulustaan ”Jäähyväiset aseille”. ==Lähteet== Luokka:Lentävät lauseet Luokka:Talvisota
Aaron Rosenberg

Aaron Rosenberg (26. elokuuta 1926 Brooklyn, New York, New York – 1. syyskuuta 1979 Los Angeles, Kalifornia) oli yhdysvaltalainen elokuvatuottaja ja -ohjaaja. Hänen tuottamiaan elokuvia ovat muun muassa Glenn Miller Story (1954), Rytmin kuningas – Benny Goodman (1956) ja Kapina laivalla (1962). Rosenberg pelasi amerikkalaista jalkapalloa opiskeluaikanaan University of Southern Californiassa ja hänet valittiin All-America -joukkueeseen vuosina 1932 ja 1933. Hänet on myös valittu College Football Hall of Fameen. ==Lähteet== ==Aiheesta muualla== * * Luokka:Yhdysvaltalaiset elokuvatuottajat Luokka:Yhdysvaltalaiset elokuvaohjaajat Luokka:Yhdysvaltalaiset amerikkalaisen jalkapallon pelaajat Luokka:Vuonna 1926 syntyneet Luokka:Vuonna 1979 kuolleet
Pyhän Ristin kirkko (Kouvola)

Pyhän Ristin kirkko on ortodoksinen kirkko Kouvolassa. Rakennus kuuluu Haminan ortodoksisen seurakunnan tiloihin. Pyhän Ristin kirkko on rakennettu alun perin ortodoksiseksi venäläiseksi varuskuntakirkoksi vuosina 1913–1915 ja se vihittiin 1916. Suomen itsenäistymisen jälkeen kirkko siirtyi Suomen valtion omistukseen ja vihittiin luterilaiseksi. Rakennus toimi luterilaisena kirkkona 1919–1978, aluksi silloisen Valkealan luterilaisen seurakunnan kirkkona ja 1920-luvulta Kouvolan luterilaisen seurakunnan pääkirkkona. Kouvolan luterilaisen seurakunnan uudeksi pääkirkoksi vihittiin Kouvolan keskuskirkko 1978, jonka jälkeen Kouvolan luterilainen seurakunta lahjoitti vuonna 1981 Pyhän Ristin kirkon Haminan ortodoksiselle seurakunnalle, jolloin se muutettiin takaisin ortodoksiseksi kirkoksi. Kirkon ikonstaasin on maalanut Margit Lintu. Tämän kirkon palauduttua ortodoksiseksi voitiin siihen asti väliaikaisratkaisuna käytetty Pyhän Ristin rukoushuone, joka oli sisustettu erääseen kerrostalossa sijaitsevaan kokoushuoneistoon, poistaa käytöstä, koska uuteen kirkkoon mahtui myös seurakuntasali.Ortodoksinen kalenteri 1982 == Lähteet == Luokka:Suomen ortodoksiset kirkkorakennukset Luokka:Kouvolan kirkkorakennukset Luokka:Suomen kivikirkot Luokka:Suomen varuskuntakirkot
Justiina (palkinto)

Justiina on suomalaisen elokuvan varjopalkinto Jussi-palkinnon rinnalla. Palkintoa jakaa Filmikaura-niminen rekisteröimätön yhdistys, ja palkintokategorioita on 14. Ensimmäiset palkinnot julkistettiin 29.1.2010. Palkitut valitsi nimetön raati.Justiina-palkinnot irvailevat suomalaiselle elokuvalle, Yle.fi Palkinto on nimetty Pekka ja Pätkä -elokuvissa esiintyneen Justiina-hahmon mukaan. Filmikaura puolestaan on väännös Jussi-palkintoja jakavan Filmiaura-yhdistyksen nimestä. ==Palkitut 2009== * Paras vamma -Justiina: Väärät juuret -elokuva * Vuoden nousija -Justiina: Heikki Nousiainen * Ohhoh!-Justiina: Mikko Leppilampi - Pihalla * Kansa taisteli -Justiina: Skavabölen pojat * Usko koetuksella: -Justiina: Ilkka Koivula - Täällä Pohjantähden alla * Munaa!-Justiina: Ralliraita * Näkymättömin pääosa -Justiina: Mikko Nousiainen - Mahdollisesti tuleva Mannerheim-elokuva * Enemmän samalla rahalla -Justiina: Ohjaaja Mika Kaurismäki - Haarautuvan rakkauden talo * Juliste-Justiina: Toinen jalka haudasta * Traileri-Justiina: Täällä Pohjantähden alla * Paras vientituote -Justiina: Muukalainen * Paras dokumentti -Justiina: Täynnä tarmoa * Kriitikko-Justiina: Helsingin Sanomien Nyt-liite ==Palkitut 2010== * Angsti-Justiina: Paha perhe * Enemmän samalla rahalla -Justiina: Jos rakastat * Munaa!-Justiina: Veijarit, Miesten vuoro ja Rare Exports * Ei kansa tiedä -Justiina: Taulukauppiaat * Vuoden nousija -Justiina: Katja Küttner * Ohhoh!-Justiina: Paha perhe * Kansa taisteli -Justiina: Napapiirin sankarit * Guldbagge-Justiina: Harjunpää ja pahan pappi * Juliste-Justiina: Sisko tahtoisin jäädä * Paras vientituote -Justiina: Rare Exports * Paras dokumentti -Justiina: Stadilaista tangoa etsimässä * Traileri- Justiina: Paha perhe * Kriitikko-Justiina: Tapani Maskula Lähde == Lähteet== ==Aiheesta muualla== *Justiina-palkinnon sivusto *Palkitut ja perustelut Luokka:Suomalaiset elokuvapalkinnot
Kongonkyyhky

Kongonkyyhky (Columba unicincta) on afrikkalainen kyyhkylaji, jonka esiintymisalue ulottuu Liberiasta Gaboniin ja Kongon tasavaltaan sekä Angolaan ja siitä itään Kongon demokraattiseen tasavaltaan ja Ugandaan. John Cassin kuvaili lajin holotyypin Gabonin Ogoouéjoelta vuonna 1860.IBC == Lähteet == Luokka:Kyyhkylinnut
Oliivikyyhky

Oliivikyyhky (Columba arquatrix) on Afrikan itäosissa elävä kyyhkylintu, jonka esiintymisalue ulottuu Etiopian eteläosista Itä-Zairen ja Tansanian kautta Etelä-Afrikkaan; erillinen populaatio elää Länsi-Angolassa. Coenraad Jacob Temminck kuvaili lajin holotyypin Knysnasta Etelä-Afrikasta.IBC == Lähteet == Luokka:Kyyhkylinnut
Kameruninkyyhky

Kameruninkyyhky (Columba sjostedti) on afrikkalainen, Itä-Nigeriasta Kamerunin vuoristoihin ulottuvalla alueella sekä Biokon saarella elävä kyyhkylintu, jonka holotyypin Anton Reichenow kuvaili Kamerunista 1901.IBC Laji on nimetty Yngve Sjöstedtin kunniaksi. == Lähteet == Luokka:Kyyhkylinnut
Yngve Sjöstedt

Bror Yngve Sjöstedt (3. elokuuta 1866 Hjo, Ruotsi – 28. tammikuuta 1948 Tukholma) oli ruotsalainen eläintieteilijä ja professori. Sjöstedtin vanhemmat olivat kauppias Anders Gustaf Sjöstedt ja Emma Gustafva Forsell. Sjöstedt suoritti ylioppilastutkinnon Jönköpingissä 1886 ja opiskeli sen jälkeen eläintiedettä Uppsalan yliopistossa ja myöhemmin myös Ranskassa. Hän valmistui filosofian kandidaatiksi 1890, ja osallistui sitten Ruotsin kuninkaallisen tiedeakatemian kaksivuotiselle tutkimusmatkalle Kameruniin, josta hänellä oli tuliaisina huomattavat kokoelmat sekä Ruotsin luonnonhistorialliseen museoon että Uppsalan eläintieteen laitokselle. Retken antia olivat myös useat tieteelliset kirjoitukset. Filosofian tohtoriksi Sjöstedt väitteli 1896 ja työskenteli vuosina 1897–1901 luonnonhistoriallisessa museossa ja Valtion hyönteistieteellisessä laitoksessa (Statens entomologiska anstalt). Vuosina 1901–1910 hän toimitti Entomologisk tidskriftiä. 1902 hänet nimitettiin Ruotsin luonnonhistoriallisen museon professoriksi ja intendentiksi. Vuosina 1905–1906 osallistui Sjöstedt Afrikan sisäosiin, lähinna Kilimanjaron alueelle suuntautuneelle tutkimusmatkalle. Matkan tuloksia julkaistiin kolmiosaisessa kirjoituksessa Wissenschaftliche Ergebnisse der Schwedischen zoologischen Expedition nach dem Kilimandjaro, dem Meru und den umgebenden Massaisteppen Deutsch-Ostafrikas 1905–1906 (1910), kuten myös kansantajuisemmissa kirjoituksissa På giraff- och lejonjakt i Ostafrika ja Bland storvildt i Ostafrika (molemmat 1911). Sjöstedt toi mukanaan näytteitä 4 300 eri eläinlajista, joista 1 300 oli tieteelle ennestään tuntemattomia. Sjöstedt jatkoi julkaisemista vuoteen 1936 saakka, hän kirjoitti muun muassa kolmiosaisen tutkimuksen Abiskon kansallispuiston hyönteisfaunasta (1928–1931). Vuonna 1909 hänet valittiin Tiedeakatemian johtajaksi. Sjöstedt oli naimisissa operettiprimadonna Rosa Grünbergin kanssa. Sjöstedt nimesi linnuista ainakin kameruninhunajabulbulin (Baeopogon clamans). Hänen kunniakseen on nimetty linnuista kameruninkyyhky (Columba sjostedti) ja kameruninvarpuspöllö (Glaucidium sjostedti).ITIS Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [23.1.2010]. == Lähteet == Luokka:Ruotsalaiset ornitologit Luokka:Ruotsalaiset professorit Luokka:Vuonna 1866 syntyneet Luokka:Vuonna 1948 kuolleet
Sãotoménkyyhky

Sãotoménkyyhky (Columba thomensis) on afrikkalainen São Tomén pääsaarella elävä kyyhkylintu, jonka holotyypin José Vicente Barbosa du Bocage kuvaili São Tomésta 1888.IBC == Lähteet == Luokka:Kyyhkylinnut Luokka:Uhanalaiset linnut
Komorienkyyhky

Komorienkyyhky (Columba pollenii) on afrikkalainen Komorien saariryhmän kotoperäinen kyyhkylintu, jonka holotyypin Hermann Schlegel kuvaili Maoresta Mayottelta 1866.IBC == Lähteet == Luokka:Kyyhkylinnut
Karhula (Muolaa)

Karhula eli Volotštajevka () on Karjalankannaksella Vuotjärven itäpäässä sijaitseva maaseututaajama. Se on nykyisin osa Viipurin piirin Raivolan eli Roštšinon kuntaa Venäjän Leningradin alueella. Karhula kuuluu Suomen Neuvostoliitolle luovuttamiin alueisiin ja se oli Suomelle kuuluessaan Muolaan kunnan kylä. == Muolaan Karhulan kylä == === Kyläkuva === Karhulan Suomelle kuuluessa se sijaitsi Muolaan kunnan eteläosassa Kivennavan vastaisella rajalla. Karhulan naapurikyliä olivat Muolaan puolella lännessä Hanttula ja pohjoisessa Jaarila sekä Kivennavan puolella idässä Pihlaistenkylä ja etelässä Rantakylä. Kylän itäosan läpi virtasi Vuotjärven laskujoki Vuotjoki. Vuonna 1936 Karhulan pinta-ala oli 6,02 neliökilometriä, josta oli peltoa 112 hehtaaria, niittyä 62 hehtaaria ja metsää 425 hehtaaria.Luukka, Sarkanen & Repo 1952, s. 195 Karhulan kyläkeskus sijaitsi korkealla mäellä ja sen viereisellä tasaisella hiekkanummella.Repo 1952, s. 472 Mäeltä kylän pellot laskeutuivat jyrkästi Vuotjärveä kohti etelässä ja Vuotjokea kohden idässä. Hanttulan asukkaat olivat maanviljelijöitä, jotka olivat keskittyneet perunan viljelyyn, joka sitten myytiin Viipuriin tai teollisuuden tarpeisiin. Vuotjärven lasku lisäsi kylän peltopinta-alaa huomattavasti. Karhulan kautta kulki kylätie Soittolasta Lehtokylään. Karhulassa oli Moisanderin yksityiskauppa. Karhula, Soittola ja Hanttula muodostivat Vuotjärven koulupiirin, jonka koulu sijaitsi Soittolassa. Näistä Vuotjärven koulupiiriin kuuluneista Vuotjärven rantakylistä käytettiin toisinaan yhteisnimitystä Vuotjärven kylä. === Sota-aika === Karhulan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Nykyisen venäläisen nimensä paikkakunta sai 1948. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Karhulan kylän asukkaat asutettiin Ypäjälle. == Lähteet == * === Viitteet === Luokka:Muolaan kylät
Yrjö Ahopalo

Yrjö Jalmari Ahopalo (14. tammikuuta 1929 Lappee – 29. syyskuuta 2003 Punkaharju) oli suomalainen kolmiloikkaaja. Hän kasvoi urheiluhenkisessä perheessä. Yhtenä urheilija-esimerkkinä oli varmasti oma isoisä Hjalmar Ahlroth (nimi suomennettu 1936 Ahopaloksi). Niinpä poika liittyi Imatran Jyskeeseen jo kuusivuotiaana. Samaisen seuran puheenjohtajana hän toimi myöhemmin vuosina 1975–1980. Yrjö Ahopalo voitti kolmiloikan B-mestaruuden vuonna 1950 ja sai samassa lajissa hopeaa Kalevan kisoissa 1951. Hänellä oli lisäksi lukuisia mitalisijoja piirimestaruuskisoista. Aktiivinen urheilu-ura jäi vuonna 1954, ja myöhemmin hän vaikutti näkyvästi urheilun järjestötoiminnassa ja ansioitui suurten urheilutapahtumien järjestelytehtävissä. Näistä ansioistaan hän sai julkista tunnustusta, muun muassa Suomen liikuntakulttuurin ja urheilun hopeisen ansiomitalin kullatuin ristein vuonna 1984 ja SVUL:n kultaisen plaketin vuonna 1985. ==Lähteet== * *Uutisvuoksi 19.10.2003 Luokka:Suomalaiset kolmiloikkaajat Luokka:Suomalaiset urheiluvaikuttajat Luokka:Vuonna 1929 syntyneet Luokka:Vuonna 2003 kuolleet
Kaliumhydridi

Kaliumhydridi (KH) on kalium- ja hydridi-ionien muodostama epäorgaaninen ioniyhdiste. Kaliumhydridiä käytetään orgaanisen kemian synteeseissä voimakkaana pelkistimenä. == Ominaisuudet == Kaliumhydridi on varsin reaktiivinen yhdiste. Muiden hydridien tapaan se reagoi veden kanssa, jolloin muodostuu syövyttävää kaliumhydroksidia ja vetykaasua. Reaktio on niin kiivas, että vety voi syttyä palamaan. Yhdiste reagoi voimakkaasti myös hapen, hiilimonoksidin, dimetyylisulfoksidin, alkoholien ja happojen kanssa. Suuren reaktiivisuutensa vuoksi kaliumhydridiä säilytetään ja käsitellään dispersiona mineraaliöljyssä. :KH + H2O → KOH + H2 == Valmistus == Muiden alkalimetallihydridien tavoin kaliumhydridiä voidaan valmistaa suoraan alkuaineistaan. Kaliummetallin pinnalle johdetaan vetykaasua 300-400 °C:n lämpötilassa ja korkeassa paineessa. :2 K + H2 → 2 KH == Käyttö == Kaliumhydridiä voidaan käyttää orgaanisessa synteesissä pelkistimenä ja emäksenä. Vaikka reaktiot käytettäessä kaliumhydridiä ovat nopeita ja hyvin selektiivisiä, on sen käytettävyys mineraaliöljydispersion vuoksi huono. Tämän vuoksi emäksenä käytetään usein natriumhydridiä, kalium-tert-butoksidia tai n-butyylilitiumia. Yhdisteen käytettävyyttä voidaan parantaa valmistamalla parafiinihomogenaatti, jossa on 50 massaprosenttia kaliumhydridiä. Tällaisena sitä voidaan käyttää muun muassa valmistettaessa ylidejä sekä Witig- kondensaatiossa aldehydien kondensoinnissa, jolloin Z- eli cis-isomeerinen muoto on tuotteessa vallitseva. == Lähteet == Luokka:Hydridit Luokka:Kaliumyhdisteet
Himalajankyyhky

Himalajankyyhky (Columba hodgsonii) on Himalajalla Kashmirista Länsi-Kiinaan ja Myanmariin ulottuvalla alueella elävä kyyhkylintu, jonka holotyypin Vigors kuvaili Nepalista 1832.IBC Laji on nimetty Brian Houghton Hodgsonin kunniaksi. == Lähteet == Luokka:Kyyhkylinnut
D.O. Málaga

D.O. Málaga on viinialue ja laatumerkintä Andalusiassa, Espanjassa. Alueen viinejä kutsutaan málaga-viineiksi tai málagoiksi, ja ne poikkeavat valmistusmetodeiltaan ja luonteeltaan miedoista puna-, valko- ja roseeviineistä. Alueen tärkeimmät rypälelajikkeet ovat Pedro Ximénez ja Moscatel.Vino Malaga, D.O. Málagan Consejo Reguladorin kotisivu == Alue == D.O. Málagan alueeseen kuuluu 66 kuntaa viidellä alueella: Axarquía, Montes, Norte, Costa Occidental ja Serranía de Ronda. Alue on sama kuin toisen D.O. -laatumerkinnän, D.O. Sierras de Málaga, jonka alla tuotetaan mietoja viinejä. == Valmistusmenetelmät == Málaga-viineihin kuuluu enimmäkseen väkevöityjä viinejä. Viinitislettä lisätään viiniin joko käymisen pysäyttämiseksi tai jo sokerinsa loppuun käyttäneen viinin väkevöimiseksi. Makeutta voidaan lisätä kokoonkeitetyllä rypälemehulla. Viinin kypsyttämisessä tyypillinen metodi on Solera. Rypäleterttujen paahtamista auringossa (sokeripitoisuuden lisäämiseksi) käytetään sekä Pedro Ximénez- että Moscatel-rypäleille. == Lähteet == == Aiheesta muualla== *Málagan viinimuseo Luokka:Espanjan viinialueet fr:Málaga (vin)
Tuhkakyyhky

Tuhkakyyhky (Columba pulchricollis) on aasialainen Tiibetissä, Nepalissa, Sikkimissä ja Assamista Myanmariin, Thaimaahan, Kiinan Yunnaniin ja Taiwaniin ulottuvalla alueella elävä kyyhkylintu, jonka holotyypin Blyth kuvaili Nepalista 1846.IBC == Lähteet == Luokka:Kyyhkylinnut
Eini (nimi)

Eini on suomalainen naisen etunimi. Nimi on muunnelma nimestä Eine ja siten Eino-nimen naispuolinen vastine. Einin nimipäivä on ollut vuodesta 1950 lähtien 23\. tammikuuta. Vuoden 2019 loppuun mennessä Digi- ja väestötietoviraston tietojen ukaan Eini-nimen on saanut 3 268 naista ja muutama mies. == Tunnettuja Eini-nimisiä == * Eini Lehtinen (s. 1979), jääkiekkoilija * Eini Pajumäki, o.s. Orajärvi (s. 1960), iskelmälaulaja (taiteilijanimenä Eini) * Eini Vesaniemi (s. 1995), jalkapalloilija == Lähteet == Luokka:Etunimet
Enni

Enni on suomalainen naisen etunimi. Nimi on todennäköisimmin muunnelma nimestä Eine tai Eini, mutta Virossa sitä on käytetty myös Henrika- tai Henriette- nimen puhuttelumuotona. Ennin nimipäivä on vuodesta 1950 lähtien 23\. tammikuuta. Vuoden 2019 loppuun mennessä Digi- ja väestötietoviraston tietojen mukaan Enni-nimen on saanut 8 460 naista ja muutama mies. == Tunnettuja Enni- nimisiä == * Enni Id (1904–1992), naivistinen taidemaalari * Enni Kivelä (s. 1990), Stalingrad Cowgirls -yhtyeen laulaja ja kitaristi * Enni Koistinen, graafinen suunnittelija, käsikirjoittaja, televisioesiintyjä ja sosiaalisen median vaikuttaja * Enni Kylä-Kause (s. 1987), pesäpalloilija * Enni Lundström (1866–1935), toimittaja ja kirjailija * Enni Mälkönen (s. 1990), kartanlukija * Enni Nurmi (s. 1998), kilpakävelijä * Enni Ojutkangas, näyttelijä * Enni Rekola (1909–1982), näyttelijä * Enni Rukajärvi (s. 1990), lumilautailija ja olympiamitalisti * Enni Vanhatapio (s. 1991), kirjailija ja kielenkääntäjä * Enni Virjonen (s. 2007), moniottelija * Enni Mustonen, kirjailija Kirsti Mannisen (s. 1952) kirjailijanimi == Kuvitteellisia Ennejä == * Enni, toinen päähenkilöistä animoidussa lastenohjelmassa Enni ja Roi == Lähteet == Luokka:Etunimet
Málaga (viini)

Málaga-viinit ovat Espanjan Andalusiassa, D.O. Málagan alueella tuotettuja väkevöityjä viinejä. Tärkeimmät rypälelajikkeet ovat Pedro Ximénez ja Moscatel.Vino Malaga, D.O. Málagan Consejo Reguladorin kotisivu Samalla maantieteellisellä alueella tuotetut miedot viinit eivät ole málaga-viinejä. Ne markkinoidaan nimikkeellä D.O. Sierras de Málaga. == Lähteet == Luokka:Väkevät viinit Luokka:Espanjalaiset viinit
Nilgirinkyyhky

Nilgirinkyyhky (Columba elphinstonii) on Intian lounaisrannikolla Maharashtrasta Keralaan ja läntiseen Tamil Naduun ulottuvalla alueella elävä kyyhkylintu, jonka holotyypin Sykes kuvaili Deccanin ylängön reunavuoristosta 1833.IBC Laji on nimetty skotlantilaisen valtiomiehen Mountstuart Elphinstonen kunniaksi. == Lähteet == Luokka:Kyyhkylinnut Luokka:Uhanalaiset linnut
Turulila

Turulila oli kylä Muolaan kunnan keskiosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven länsirannalla aivan Muolaan kirkonkylän Kirkkorannan pohjoispuolella, jonne oli matkaa vain noin kilometri. Turulilan naapurikyliä olivat lännessä ja pohjoisessa Koirala, idässä Kirkkojärven toisella puolella Peikola, etelässä Kirkkoranta ja Pällilä. Nykyisin Turulilan alueella ei juurikaan ole asutusta, eikä sillä ei ole venäläistä asutusnimeä. == Kyläkuva == Turulila sijaitsi Muolaan kirkonkylästä Kirkkorannasta Äyräpäähän vievän maantien varrella. Kylässä oli kauppa.Repo 1952, s. 487 Turulila kuului Koiralan koulupiiriin. Vuonna 1936 Turulilan pinta-ala oli 1,58 neliökilometriä, josta oli peltoa 42 hehtaaria, niittyä neljä hehtaaria ja metsää 112 hehtaaria.Luukka, Sarkanen & Repo 1952, s. 195 == Historia == Turulilan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Turulilan asukkaat asutettiin Somerolle. == Lähteet == * === Viitteet === Luokka:Muolaan kylät
Smith & Wesson Model 460

Smith & Wesson Model 460 on yhdysvaltalaisen Smith & Wessonin valmistama kaksitoiminen revolveri. .460 S&W; Magnum -kaliiperisessa aseessa on viiden patruunan rulla. Aseen rakenne perustuun Smith & Wessonin kehittämään X-Frame -runkoon ja valmistajan Smith & Wesson Model 500 revolveriin. Model 460:aa valmistetaan usealla erilaisella piipulla varustettuna ja siitä on omat erityismallinsa urheiluammuntaan sekä metsästykseen. ==Valmistettavat mallit== * Model 460 OD: Green Carry Combo. * Model 460 ES: lyhyellä piipulla varustettu selviytymismalli esimerkiksi selviytymispakkauksia varten. * Model 460 V: viiden tuuman piipulla varustettu malli. * Model 460 XVR: 8.375 tuuman piipulla varustettu malli. * Model 460 XVR Compensated Hunter: 10.5 tuuman piipulla ja suujarrulla varustettu metsästymalli. ==Lähteet== Luokka:Revolverit
Alppihiihto olympialaisissa

Alppihiihto on ollut talviolympialaisten ohjelmassa sekä miesten että naisten kilpailuissa vuoden 1936 talviolympialaisista lähtien. Ensimmäisissä olympialaisissa kilpailtiin alppiyhdistetyssä ja seuraavissa vuoden 1948 talviolympialaisista olympialaisissa kilpailtiin erikseen syöksylaskussa ja pujottelussa. Syöksylasku ja pujottelu ovat olleet siitä asti kilpailuohjelmassa. Nykyisin kilpailutapahtumia on sekä miehillä että naisilla viisi. Menestynein maa olympialaisten alppihiihdossa on Itävalta. == Tapahtumat == Alppihiihto Miesten kilpailut 36 48 52 56 60 64 68 72 76 80 84 88 92 94 98 02 06 10 14 18 Alppiyhdistetty X X - - - - - - - - X X X X X X X X X X Syöksylasku - X X X X X X X X X X X X X X X X X X X Pujottelu - X X X X X X X X X X X X X X X X X X X Suurpujottelu - - X X X X X X X X X X X X X X X X X X Supersuurpujottelu - - - - - - - - - - - X X X X X X X X X Naisten kilpailut 36 48 52 56 60 64 68 72 76 80 84 88 92 94 98 02 06 10 14 18 Alppiyhdistetty X X - - - - - - - - X X X X X X X X X X Syöksylasku - X X X X X X X X X X X X X X X X X X X Pujottelu - X X X X X X X X X X X X X X X X X X X Suurpujottelu - - X X X X X X X X X X X X X X X X X X Supersuurpujottelu - - - - - - - - - - - X X X X X X X X X ==Mitalitaulukko== ==Lähteet== *
Helena Tornberg

Helena Tornberg (o.s. Wentin, s. 1955 Dragsfjärd) on keskustalainen kunnallispoliitikko. Tornberg on toiminut Keskustan ruotsinkielisen valtuuskunnan puheenjohtajana vuosina 2004–2008. Hän oli OSEKKin hallituksen jäsen 2005–2009, Folktingetin hallituksen jäsen 2005–2009. Tornberg on Suomen Kuntaliiton ruosinkielisen delegaation jäsen ja Liminganlahden ystävät -yhdistyksen kunniapuheenjohtaja. Hän oli ehdolla vuoden 2009 eurovaaleissa. Ammatiltaan Tornberg on luovuus- ja vuorovaikutusalan yrittäjä, sairaanhoidon opettaja, psykiatrian erikoissairaanhoitaja, työyhteisöohjaaja, draamaohjaaja ja esiintyjä. Hän on naimisissa kirkkoherra Ilkka Tornbergin kanssa ja heillä on 7 lasta. == Kirjallinen tuotanto == * Aggressio – vuorovaikutuksen suola (omakustanne, 1997) * Rohkeusgeeni – kirja rohkeudesta (omakustanne, 2003) * Brannstaka Lustitarhassa kaksikielinen runokirja (omakustanne, 2007) * Lintuna Liminganlahdella (omakustanne, 2008) === Kulttuurivideoita === * Liian kaukana – liian lähellä – maahanmuuttajan ja työntekijän tunneviestinnästä (1995) * Elämänvalloitusta- turvapaikkahakijalasten elämää Ruukissa (1995) * Kansainvälisen diakonian opetuspaketti KUA:n ja Diakonia AMK:n yhteinen projekti. == Lähteet == ==Aiheesta muualla== *http://www.bloggen.fi/helenatornberg *http://helenat.blogit.uusisuomi.fi *http://www.keskusta.fi/Suomeksi/Blogi.iw3 *http://www.helenatornberg.fi Luokka:Suomen Keskustan poliitikot Luokka:Vuonna 1955 syntyneet Luokka:Elävät henkilöt
Kannila

Kannila oli kylä Muolaan kunnan itäosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven pohjoispäässä noin kolme kilometriä Muolaan kirkonkylästä Kirkkorannasta pohjoiseen. Kannilan naapurikyliä olivat pohjoisessa Ala-Kuusaa ja Peippola,Repo 1952, s. 497-498 idässä ja etelässä Peikola sekä lännessä Koirala Nykyisin kylä on asumaton eikä sillä ole venäläistä asutusnimeä. == Kyläkuva == Vuonna 1936 Kannilan kylän pinta-ala oli 3,43 neliökilometriä, josta oli peltoa 127 hehtaaria, niittyä yhdeksän hehtaaria ja metsää 207 hehtaaria.Luukka, Sarkanen & Repo 1952, s. 195 Kirkkojärvestä Äyräpäänjärveen laskeva Kannilanjoki muodosti kylän Koiralan vastaisen länsirajan.Repo 1952, s. 487 Kannilan kyläkeskus sijaitsi Koiralasta Punnukseen johtavan kylätien varrella. Kylän pellot sijaitsivat Kirkkojärven rannalla ja Kannilanjoen varsilla. Kylän peltopinta-ala lisääntyi huomattavasti Kirkkojärven laskun myötä. Maanviljelyksen ohella monet kyläläiset harjoittivat kalastusta kalarikkaalla Kirkkojärvellä. Kannilan kylä kuului Peikolan koulupiiriin. == Historia == Kannilan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Kannilan asukkaat asutettiin Koijärvelle. == Lähteet == * === Viitteet === Luokka:Muolaan kylät
Loiskimalaiset

Loiskimalaiset (Bombus (Psithyrus)) on kimalaisten alasuku. Nimensä mukaisesti loiskimalaiset ovat yhdyskuntina elävien kimalaislajien kleptoparasiittisia pesäloisia. Loiskimalaislajit ovat läheisempää sukua toisilleen kuin muille kimalaisille, mutta väritys muistuttaa erehdyttävästi isäntälajia. Lajit ovat hieman vähemmän karvaisia kuin kimalaiset yleensä ja takaruumiin kärki on yleensä näkyvissä. Siivet ovat yleensä hieman tummat.http://www.bumblebee.org/cuckoo.htmhttp://www.brisc.org.uk/bbck.php http://www.countrysketches.co.uk/nature_notes/cuckoobb_crib.pdf Loiskimalaiset loisivat käen lailla kimalaisten yhdyskunnissa. Erikoistuessaan loiselämään, lajit ovat menettäneet sosiaalisen käyttäytymisen sekä kyvyn kerätä siitepölyä. Nuoret loiskimalaiset elävät erakkoina ja ruokailevat kukkien medellä. Kun naaraskimalainen on pariutunut, se etsii sopivan kimalaispesän, tunkeutuu pesään ja joko välittömästi surmaa alkuperäisen kuningattaren tai piileksii pesässä muutamia päiviä ja munii omat munansa kimalaismunien joukkoon. Surmattuaan kuningattaren loiskimalainen ottaa kuningattaren paikan pesässä ja erittämiensä feromonien avulla orjuuttaa pesän työläiset ruokkimaan itseään ja huolehtimaan omista jälkeläisistään. == Suomalaisia lajeja == Loiskimalaisia on Suomessa noin 10 eri lajia. * Tarhaloiskimalainen (Bombus (Psithyrus) barbutellus), isäntälaji: Tarhakimalainen (Bombus hortorum) * Kartanoloiskimalainen (Bombus (Psithyrus) norvegicus), isäntälaji: Kartanokimalainen (Bombus hypnorum) * Kanervaloiskimalainen (Bombus (Psithyrus) flavidus), isäntälaji: Kanervakimalainen (Bombus jonellus) * Kivikkoloiskimalainen (Bombus (Psithyrus) rupestris), isäntälaji: Kivikkokimalainen (Bombus lapidarius) * Mantuloiskimalainen (Bombus (Psithyrus) bohemicus), isäntälaji: Mantukimalainen (Bombus lucorum) * Peltoloiskimalainen (Bombus (Psithyrus) campestris), isäntälaji: Peltokimalainen (Bombus pascuorum) * Pensasloiskimalainen (Bombus (Psithyrus) sylvestris), isäntälaji: Pensaskimalainen (Bombus pratorum) * Kirjoloiskimalainen (Bombus (Psithyrus) quadricolor), isäntälaji: Sorokimalainen (Bombus soroeensis) == Katso myös == *Kimalaiset == Lähteet == == Aiheesta muualla == *Laji.fi: Loiskimalaiset (Bombus (Psithyrus)) Luokka:Kimalaiset
Mastermind (lautapeli)

Mastermind on lautapeli, jonka keksi 1970-luvun alussa israelilainen Mordecai Meirowitz. Siinä yhden pelaajan tulee pyrkiä ratkaisemaan toisen rakentama värikoodi. Peli on Pressman Toy Corporationin rekisteröity tavaramerkki.DelphiForFun Home Se on suunnattu yli kahdeksanvuotiaille.Pressman Toy: Mastermind-Web ==Pelin kulku== Pelissä on kuuden värisiä nuppineulan tapaisia nappuloita, joista toinen pelaaja valitsee haluamansa yhdistelmän ja laittaa sen merkiksi kyseisen väriset pallot piiloon (kuvan alareunassa). Yhdistelmiä on yhteensä 1 296\. Yleensä pelit vaativat 4–6 arvausta. Pelissä ratkaisija tekee arvauksen ja laittaa sitä vastaavat pallot riviin (kuvan ylin rivi). Vastaaja kertoo pikkumerkkien avulla: *Moniko pallo arvauksessa on oikean värinen ja oikealla paikalla (merkitään punaisella pikkumerkillä) *Moniko pallo arvauksessa on oikean värinen, mutta väärällä paikalla (merkitään valkoisella) Kukin nappula arvioidaan vain kerran. Kuvan esimerkin tapauksessa ensimmäisessä arvauksessa on yksi oikein väärässä paikassa (vaaleansininen pallo). Ratkaisija tekee nyt toisen arvauksen (toiseksi ylin rivi) ja saa vastauksen yksi oikeassa kohdassa (punainen pallo) ja yksi väärässä kohdassa (purppura pallo). Tällä tavalla peli etenee ja jokainen arvaus tuo lisää tietoa piilossa olevista palloista, kunnes arvaus osuu kohdalleen ja vastaukseen tulee neljä punaista merkkiä. ==Muunnelmia== Pelin pelaamiseen tarvitaan vain kaksi kynää ja kaksi paperinpalaa, toiseen ja piiloon vastaaja merkitsee värien sijasta neljä numeroa väliltä 1–6, esimerkiksi 6163. Toiseen paperiin ratkaisija merkitsee ensimmäisen arvauksen, esimerkiksi 1233 ja saa vastauksen yksi oikein ja oikeassa paikassa (kolmonen) ja yksi väärässä paikassa (ykkönen). Ne voi merkitä esimerkiksi Xx. == Lähteet == Luokka:Strategialautapelit Luokka:Kilpapelit
Dulongin ja Petit’n laki

Dulongin ja Petit'n laki on Pierre Louis Dulongin ja Alexis Thérèse Petit'in vuonna 1819 esittämä lämpöopillinen laki. Sen mukaan useimmilla kiinteillä aineilla molaarinen lämpökapasiteetti eli aineen ominaislämpökapasiteetin ja moolimassan tulo on likipitäen yhtä suuri ja noin kolme kertaa kaasuvakion suuruinen, siis noin 25 J / molK. Toisin sanoen yhden moolin lämmittämiseen yhden kelvinin tai celsiusasteen verran tarvitaan suunnilleen saman verran energiaa, noin 25 joulea riippumatta siitä, mikä aine on kyseessä. Laki pätee varsin hyvin melkein kaikille metalleille ja monille epämetallisillekin kiinteille alkuaineille. Selviä poikkeuksia ovat kuitenkin beryllium, boori, pii ja erityisesti hiili, varsinkin timanttina. Laki ei kuitenkaan päde kovin matalissa lämpötiloissa. Albert Einstein ja Peter Debye osoittivat tämän aiheutuvan aineen hilavärähtelyjen kvantittumisesta alhaisista lämpötiloissa. Kullekin aineelle on olemassa tietty Debyen lämpötila, jonka yläpuolella laki pätee melko tarkasti, mutta jonka alapuolella aineen ominaislämpökapasiteetti alenee jyrkästi lämpötilan aletessa.Kaarle Kurki-Suonio: Aaltoliikkeestä dualismiin, s. 235-237, 3. painos, Limes 1994, ISBN 951-745-162-8 ==Lähteet== Luokka:Termodynamiikka
Locomotion No 1

Locomotion No. 1 (alkuperäiseltä nimeltään Active) on varhainen brittiläinen höyryveturi. Veturin rakensivat George ja Robert Stephenson vuonna 1825 ja se veti ensimmäisen junansa Stockton and Darlington Railwayllä 27. syyskuuta 1825. ==Rakenne== Locomotion käytti yksinkertaisesta höyrykattilasta saatavaa höyryä, jolla käytettiin kahta pystyssä olevaa sylinteriä. Sylinterien kiertokanget pyörittivät yläpuolella olevia poikkivarsia, jotka puolestaan pyörittivät pyöriä pystykankien avulla. Se oli yksi ensimmäisistä vetureista, joka käytti kiertokankia pyörien pyörittämiseen ketjujen tai rattaiden sijaan. ==Säilyttäminen== Vuonna 1828 veturin höyrykattila räjähti ja veturin kuljettaja kuoli. Veturit kehittyivät nopeasti, joten Locomotion No 1 vanheni melko nopeasti. Se kuitenkin korjattiin räjähdyksen jälkeen ja pysyi liikenteessä vuoteen 1841 asti, jonka jälkeen se muutettiin maamoottoriksi. Vuonna 1857 se museoitiin ja oli näytteillä Hopetownin vaunutehtaalla 1880-luvulle asti. Vuodesta 1892 se oli näytteillä Darlingtonin päärautatieaseman laiturilla vuoteen 1975 asti. Nykyään se on esillä Darlingtonin rautatiemuseossa, jossa se on lainassa kansalliselta rautatiemuseolta. Lisäksi siitä on toimiva jäljennös Beamishin museossa. Luokka:Yksittäiset veturit Luokka:Brittiläinen rautatiekalusto
Sota, nälkä, rutto, kuolema

__NOTOC__ Sota, nälkä, rutto, kuolema on Lyijykomppanian 3. helmikuuta 2010 ilmestynyt neljäs studioalbumi. Albumi on yhtyeen ensimmäinen, jolla soittaa vuonna 2007 yhtyeeseen liittynyt kitaristi Joni Rossi. == Kappaleet == Kaikki kappaleet säveltänyt VIrtanen, sanoittanut Moilanen ja sovittanut Lyijykomppania, ellei toisin mainittu. # === I: Sota === # * # # === II: Nälkä === # * # # === III: Rutto === # * # # === IV: Kuolema === # * == Kokoonpano == === Yhtye === * Petteri Virtanen – laulu, basso * Esa Moilanen – rummut * Joni Rossi – kitarat === Vierailevat muusikot === * Tiina Rastas – viulu * Antti Heikinmäki – kosketinsoitin === Tuotanto === * Arttu Sarvanne – äänittäjä * Tuomo Valtonen – miksaaja (Sundi Coop, Savonlinna, 20.–21. heinäkuuta 2009) * Jukka Jalkanen – valokuvat * Mika Kokkila – valokuvat * Lyijykomppania – kannet * Jarkko Rossi – kannet == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Keskisuomalainen: suopeaKeskisuomalainen: Levyarvio == Lähteet == == Aiheesta muualla == * Lyijykomppanian kotisivu * Levykauppa Äx * * Luokka:Lyijykomppanian albumit Luokka:Vuoden 2010 albumit Luokka:Tuomo Valtosen tuottamat albumit
Lake Chabot

Lake Chabot on tekojärvi Castro Valleyssä Alamedan piirikunnassa Kaliforniassa. Järven pinta-ala on 1,3 km². Sillä sijaitsee vain yksi saari. Lake Chabot rakennettiin vuosina 1874–1875 patoamalla San Leandro Creek. Järvi oli suljettu vapaa-ajan toiminnalta 91 vuoden ajaksi, kunnes 1960-luvulla se avattiin valvotulle virkistystoiminnalle. Uiminen järvessä on kielletty edelleen ja kalastettavien kalojen syömistä suositellaan rajoitettavaksi elohopea ja PCB-pitoisuuksien vuoksi. == Lähteet == Luokka:Kalifornian järvet Luokka:Yhdysvaltain tekojärvet Luokka:Alamedan piirikunnan maantiede
Pac-12 Conference

Pac-12 Conference (lyh. Pac-12) on NCAA:n I-divisioonaan kuuluva korkeakoulujen konferenssi. Konferenssiin kuuluu 2 yliopistoa ja 24 eri urheilulajia. Konferenssin päämaja sijaitsee Kalifornian San Ramonissa ja se on perustettu vuonna 1959. Konferenssi on yksi yhdestätoista I-divisioonan ylemmästä Football Bowl Subdivision-konferenssista. Konferenssin juuret juontavat vuonna 1915 perustettuun Pacific Coast Conferenceen, jonka alkuperäisjäsenet California, Washington, Oregon ja Oregon State ovat myös nykyisen konferenssin jäseniä. PCC purettiin vuonna 1959 uuden Athletic Association of Western Universitiesin tieltä, joka tunnettiin sittemmin myös nimillä Pacific-8 Conference (1968–1978) ja Pacific-10 Conference (1978–2011). Vuonna 2011 konferenssi kasvoi 12 koulun laajuiseksi ja otti käyttöön nykyisen nimensä. Konferenssi viittaa itseensä lisänimellä ”Conference of Champions”, sillä sen koulut ovat maan menestyneimpiä. UCLA, Stanford ja USC muodostavat selvän kärkikolmikon NCAA:n joukkuemestaruuksien määrässä, ja Stanford ja USC ovat kärjessä myös henkilökohtaisten mestaruuksien määrässä. == Lajit == Konferenssi järjestää kilpailuja seuraavissa 14 lajissa: * amerikkalainen jalkapallo (vain miehet) * baseball (vain miehet) * golf * jalkapallo * koripallo * lentopallo (vain naiset) * maastojuoksu * paini (vain miehet) * softball (vain naiset) * soutu * tennis * uinti ja sukellus * voimistelu (vain naiset) * yleisurheilu == Jäsenet == Koulu Sijainti Perustettu Opiskelijoita Lempinimi NCAA:n joukkue- mestaruudet NCAA:n henk.koht. mestaruudet Arizona Tucson, Arizona 1885 Wildcats 17 147 Arizona State Tempe, Arizona 1885 Sun Devils 23 104 California Berkeley, Kalifornia 1868 Golden Bears 30 197 Colorado Boulder, Colorado 1876 Buffaloes 22 118 Oregon Eugene, Oregon 1876 Ducks 18 102 Oregon State Corvallis, Oregon 1868 Beavers 3 39 Stanford Stanford, Kalifornia 1891 Cardinal 102 439 UCLA Los Angeles, Kalifornia 1919 Bruins 108 262 USC Los Angeles, Kalifornia 1880 Trojans 94 363 Utah Salt Lake City, Utah 1850 Utes 20 94 Washington Seattle, Washington 1861 Huskies 6 70 Washington State Pullman, Washington 1890 Cougars 2 86 == Lähteet == == Aiheesta muualla == * Pac-12 Conferencen sivusto Luokka:Yhdysvaltain yliopistourheilu
Andrej Šporn

Andrej Šporn (s. 1. joulukuuta 1981 Kranj, Slovenian ST) on slovenialainen alppihiihtäjä. Šporn on kilpaillut maailmancupissa joulukuusta 2001 lähtien. Ensimmäiset maailmancup-pisteensä hän sai oltuaan 20:s Flachaun pujottelussa tammikuussa 2004. Kymmenen parhaan joukkoon hän sijoittui ensimmäisen kerran viikkoa myöhemmin oltuaan kuudes Chamonix'n alppiyhdistetyn kilpailussa. Ensimmäisen palkintokorokepaikkansa hän saavutti oltuaan toinen Kitzbühelin syöksylaskussa 23. tammikuuta 2010. Ennen tätä hän oli ollut syöksylaskun maailmancup-kilpailussa parhaimmillaan kolmastoista. Alppiyhdistetyssä hän on ollut parhaimmillaan viides ja pujottelussa kahdeksas. Šporn sijoittui Torinon olympialaisissa 2006 supersuurpujottelussa 15:nneksi. Åren MM-kilpailuissa 2007 hän oli syöksylaskussa 19:s. Garmisch-Partenkirchenin MM-kilpailuissa 2011 hän oli supersuurpujottelussa 20:s ja syöksylaskussa kuudes. Schladmingin MM-kilpailuissa 2013 hän sijoittui syöksylaskussa 11:nneksi. Universiadeissa Šporn on saanut kultaa pujottelussa Zakopanessa 2001, hopeaa syöksylaskussa Tarvisiossa 2003 ja pronssia pujottelussa Innsbruckissa 2005. Pujottelun Euroopan cupin kokonaispisteissä hän sijoittui kolmanneksi kaudella 2002–2003. == Lähteet == Luokka:Slovenialaiset alppihiihtäjät Luokka:Vuonna 1981 syntyneet Luokka:Elävät henkilöt
Hechingen

Hechingen on kaupunki Baden-Württembergin osavaltiossa, eteläisessä Saksassa. Se sijaitsee osavaltionsa eteläosassa Schwäbische Albin ylängöllä Stuttgartin ja Bodenjärven välillä. Kaupunki kuuluu Tübingenin hallintopiiriin ja Zollernalbkreisin piirikuntaan. Kesäkuun 2022 lopussa kaupungissa oli 19 358 asukasta. pienoiskuva|Hohenzollernin linna == Väestö == {| Vuosi Väkiluku 1544 844 1614 1 400 1806 3 709 1871 ¹ 6 390 1880 ¹ 7 429 1890 ¹ 7 377 1900 ¹ 7 643 1925 ¹ 9 184 1933 ¹ 9 447 1939 ¹ 9 513 1950 ¹ 11 585 1956 ¹ 13 989 1961 ¹ 14 069 ¹ Väestönlaskenta == Pormestarit == * 1945–1948: August Pretzl * 1948–1967: Paul Bindereif * 1967–1995: Norbert Roth (CDU) * 1995–2011: Jürgen Weber (FVW) * 2011–2018: Dorothea Bachmann (puolueeton) * 2018–: Philipp Hahn (CDU) == Tunnettuja henkilöitä == * Friedrich Wilhelm von Steuben (1730–1797) * Karoline Kaulla (1739–1809) * Paul Levi (1883–1930) * Otto Nerz (1892–1949) * Markus Wolf (1923–2006) * Klaus Kinkel (1936–2019) ==Lähteet== == Aiheesta muualla == * Kaupungin verkkosivusto Luokka:Baden-Württembergin kunnat Luokka:Saksan kaupungit